b"\n_START_ARTICLE_\nMatthias av Det tysk-romerske rike\n_START_SECTION_\nBakgrunn\n_START_PARAGRAPH_\nHan var tredje s\xc3\xb8nn av Maximilian II og Maria av Habsburg (datter av keiser Karl V), bror til Rudolf II, nev\xc3\xb8 til Ferdinand II.\n_START_SECTION_\nDen reelle leder\n_START_PARAGRAPH_\nUnder sin bror, keiser Rudolfs, sinnssykdom ble han den virkelige leder for huset Habsburgs politikk. Denne prosessen fikk et formelt utslag i 1593 da keiser Rudolf gjorde ham fil guvern\xc3\xb8r i \xc3\x98sterrike. Da inngikk han et n\xc3\xa6rt samarbeide med Wiens katolske biskop, Melchior Klesl, som sener eble hans n\xc3\xa6rmeste r\xc3\xa5dgiver. I 1605 tvang Matthias keisereb til \xc3\xa5 la ham ta h\xc3\xa5nd om de ungarske protestantiske oppr\xc3\xb8rere. Resultatet ble Freden i Wien som sikret religionsfrihet i Ungarn og garanterte transsylvanerne \xc3\xa5 velge sine egne fyrster i fremtiden. Samme \xc3\xa5ret ble Matthias anerkjent som Huset Habsburgs overhode og som den fremtidige overtager som keiser, som f\xc3\xb8lge av Rudolfs sykdom. _NEWLINE_I allianse med storfolket i Ungarn, \xc3\x98sterrike og M\xc3\xa4hren tvang Matthias sin bror til helt \xc3\xa5 overf\xc3\xb8re myndigheten over disse land til ham. Rudolf overdro ham ogs\xc3\xa5  B\xc3\xb6hmen i 1611. Matthias' ah\xc3\xa6r hadde da holdt Rudolf sinnesperret som fange i sitt slott i Praha en tid. _NEWLINE_Han giftet seg i 1611 med sin tjue\xc3\xa5tte \xc3\xa5r yngre kusine Anna av Tirol, datter av erkehertug Ferdinand II av Tirol. Ekteskapet ble uten barn som vokste opp.\n_START_SECTION_\nKeiser\n_START_PARAGRAPH_\nI 1612 ettertr\xc3\xa5dte han sin bror som keiser. Han fors\xc3\xb8kte \xc3\xa5 f\xc3\xb8re en forsonlig politikk overfor protestantene. Denne politikk var drevet frem av Klesl, som dominerte i h\xc3\xb8y grad; Klesls \xc3\xb8nske var at man med kompromisser mellom katolikker og protestanter ville styrke riket. Det var endel motstand mot denne politikken fra andre habsburgere.  _NEWLINE_Matthias bygget en jaktstue som senere skulle bli slottet Sch\xc3\xb6nbrunn._NEWLINE_Matthias d\xc3\xb8de 20. mars 1619, 62 \xc3\xa5r gammel, bare tre m\xc3\xa5neder etter sin hustrus bortgang. Han ble etterfulgt av sin nev\xc3\xb8 Ferdinand II."